Ideen om Husebygrenda ble unnfanget blant norske lærere som etter læreraksjonen i 1942 var internert i Kirkenes av tyskerne i en periode under krigen. Blant disse ble ideen om et samlet bomiljø med en del kollektive løsninger unnfanget. En av veiene i grenda, Lærer Holes vei, er oppkalt etter Olav Hole, den første læreren i gruppen som mistet livet i Kirkenes. Skjerstadveien er oppkalt etter båten som fraktet lærerne til Kirkenes.